Ericu950/Stoicheia-meter-silver huggingface dataset:
παντοδαπῶν γάρ , ὡς εἰκός , παθῶν ἐν ὄχλῳ τοσαύτην τὸ μέγεθος ἀρχὴν ἔχοντι φυομένων , μόνος ἐμμελῶς ἕκαστα διαχειρίσασθαι πεφυκώς , μάλιστα δ ἐλπίσι καὶ φόβοις ὥσπερ οἴαξι προσστέλλων τὸ θρασυνόμενον αὐτῶν καὶ τὸ δύσθυμον ἀνιεὶς καὶ παραμυθούμενος , ἔδειξε τὴν ῥητορικὴν κατὰ Πλάτωνα ψυχαγωγίαν οὖσαν καὶ μέγιστον ἔργον αὐτῆς τὴν περὶ τὰ ἤθη καὶ πάθη μέθοδον , ὥσπερ τινὰς τόνους καὶ φθόγγους ψυχῆς μάλ ἐμμελοῦς ἁφῆς καὶ κρούσεως δεομένους 0 .
αἰτία δ οὐχ ἡ τοῦ λόγου ψιλῶς δύναμις , ἀλλ , ὡς Θουκυδίδης φησίν , ἡ περὶ τὸν βίον δόξα καὶ πίστις τοῦ ἀνδρός , ἀδωροτάτου περιφανῶς γενομένου καὶ χρημάτων κρείττονος 0 1 ·
ὃς καὶ τὴν πόλιν ἐκ μεγάλης μεγίστην καὶ πλουσιωτάτην ποιήσας , καὶ γενόμενος δυνάμει πολλῶν βασιλέων καὶ τυράννων ὑπέρτερος , ὧν ἔνιοι καὶ ἐπίτροπον τοῖς υἱέσι διέθεντο ἐκεῖνον , μιᾷ δραχμῇ μείζονα τὴν οὐσίαν οὐκ ἐποίησεν ἧς ὁ πατὴρ αὐτῷ κατέλιπε .
καίτοι τὴν δύναμιν αὐτοῦ σαφῶς μὲν ὁ Θουκυδίδης διηγεῖται , κακοήθως δὲ παρεμφαίνουσιν οἱ κωμικοί , Πεισιστρατίδας μὲν νέους τοὺς περὶ αὐτὸν ἑταίρους καλοῦντες , αὐτὸν δ ἀπομόσαι μὴ τυραννήσειν κελεύοντες , ὡς ἀσυμμέτρου πρὸς δημοκρατίαν καὶ βαρυτέρας περὶ αὐτὸν οὔσης ὑπεροχῆς ·
ὁ δὲ Τηλεκλείδης παραδεδωκέναι φησὶν αὐτῷ τοὺς Ἀθηναίους πόλεών τε φόρους αὐτάς τε πόλεις , τὰς μὲν δεῖν , τὰς δ ἀναλύειν , λάϊνα τείχη , τὰ μὲν οἰκοδομεῖν , τὰ δ ἔπειτα πάλιν καταβάλλειν , σπονδάς , δύναμιν , κράτος , εἰρήνην , πλοῦτόν τ εὐδαιμονίαν τε 0 .
καὶ ταῦτα καιρὸς οὐκ ἦν οὐ δ ἀκμὴ καὶ χάρις ἀνθούσης ἐφ ὥρᾳ πολιτείας , ἀλλὰ τεσσαράκοντα μὲν ἔτη πρωτεύων ἐν Ἐφιάλταις καὶ Λεωκράταις καὶ Μυρωνίδαις καὶ Κίμωσι καὶ Τολμίδαις καὶ Θουκυδίδαις , μετὰ δὲ τὴν Θουκυδίδου κατάλυσιν καὶ τὸν ὀστρακισμὸν οὐκ ἐλάττω τῶν πεντεκαίδεκα ἐτῶν διηνεκῆ καὶ μίαν οὖσαν ἐν ταῖς ἐνιαυσίοις στρατηγίαις ἀρχὴν καὶ δυναστείαν κτησάμενος , ἐφύλαξεν ἑαυτὸν ἀνάλωτον ὑπὸ χρημάτων , καίπερ οὐ παντάπασιν ἀργῶς ἔχων πρὸς χρηματισμόν , ἀλλὰ τὸν πατρῷον καὶ δίκαιον πλοῦτον , ὡς μή τ ἀμελούμενος ἐκφύγοι μή τε πολλὰ πράγματα καὶ διατριβὰς ἀσχολουμένῳ παρέχοι , συνέταξεν εἰς οἰκονομίαν ἣν ᾤετο ῥᾴστην καὶ ἀκριβεστάτην εἶναι .
τοὺς γὰρ ἐπετείους καρποὺς ἃπαντας ἀθρόους ἐπίπρασκεν , εἶτα τῶν ἀναγκαίων ἕκαστον ἐξ ἀγορᾶς ὠνούμενος διῴκει τὸν βίον καὶ τὰ περὶ τὴν δίαιταν .
ὅθεν οὐχ ἡδὺς ἦν ἐνηλίκοις παισὶν οὐ δὲ γυναιξὶ δαψιλὴς χορηγός , ἀλλ ἐμέμφοντο τὴν ἐφήμερον ταύτην καὶ συνηγμένην εἰς τὸ ἀκριβέστατον δαπάνην , οὐδενός , οἷον ἐν οἰκίᾳ μεγάλῃ καὶ πράγμασιν ἀφθόνοις , περιρρέοντος , ἀλλὰ παντὸς μὲν ἀναλώματος , παντὸς δὲ λήμματος δι ἀριθμοῦ καὶ μέτρου βαδίζοντος 0 1 2 .
ὁ δὲ πᾶσαν αὐτοῦ τὴν τοιαύτην συνέχων ἀκρίβειαν εἷς ἦν οἰκέτης , Εὐάγγελος , ὡς ἕτερος οὐδεὶς εὖ πεφυκὼς ἢ κατεσκευασμένος ὑπὸ τοῦ Περικλέους πρὸς οἰκονομίαν 0 .
ἀπᾴδοντα μὲν οὖν ταῦτα τῆς Ἀναξαγόρου σοφίας , εἴγε καὶ τὴν οἰκίαν ἐκεῖνος ἐξέλιπε καὶ τὴν χώραν ἀφῆκεν ἀργὴν καὶ μηλόβοτον ὑπ ἐνθουσιασμοῦ καὶ μεγαλοφροσύνης , οὐ τ αὐτὸν δ ἐστίν , οἶμαι , θεωρητικοῦ φιλοσόφου καὶ πολιτικοῦ βίος , ἀλλ ὁ μὲν ἀνόργανον καὶ ἀπροσδεῆ τῆς ἐκτὸς ὕλης ἐπὶ τοῖς καλοῖς κινεῖ τὴν διάνοιαν , τῷ δ εἰς ἀνθρωπείας χρείας ἀναμιγνύντι τὴν ἀρετὴν ἔστιν οὗ γένοιτ ἂν οὐ τῶν ἀναγκαίων μόνον , ἀλλὰ καὶ τῶν καλῶν ὁ πλοῦτος , ὥσπερ ἦν καὶ Περικλεῖ βοηθοῦντι πολλοῖς τῶν πενήτων 0 .
καὶ μέντοι γε τὸν Ἀναξαγόραν αὐτὸν λέγουσιν ἀσχολουμένου Περικλέους ἀμελούμενον κεῖσθαι συγκεκαλυμμένον ἤδη γηραιὸν ἀποκαρτεροῦντα ·
προσπεσόντος δὲ τῷ Περικλεῖ τοῦ πράγματος ἐκπλαγέντα θεῖν εὐθὺς ἐπὶ τὸν ἄνδρα καὶ δεῖσθαι πᾶσαν δέησιν , ὀλοφυρόμενον οὐκ ἐκεῖνον , ἀλλ ἑαυτόν , εἰ τοιοῦτον ἀπολεῖ τῆς πολιτείας σύμβουλον .
ἐκκαλυψάμενον οὖν τὸν Ἀναξαγόραν εἰπεῖν πρὸς αὐτόν ·
ὦ Περίκλεις , καὶ οἱ τοῦ λύχνου χρείαν ἔχοντες ἔλαιον ἐπιχέουσιν .
ἀρχομένων δὲ Λακεδαιμονίων ἄχθεσθαι τῇ αὐξήσει τῶν Ἀθηναίων , ἐπαίρων ὁ Περικλῆς τὸν δῆμον ἔτι μᾶλλον μέγα φρονεῖν καὶ μεγάλων αὑτὸν ἀξιοῦν πραγμάτων , γράφει ψήφισμα , πάντας Ἕλληνας τοὺς ὁπήποτε κατοικοῦντας Εὐρώπης ἢ τῆς Ἀσίας παρακαλεῖν , καὶ μικρὰν πόλιν καὶ μεγάλην , εἰς σύλλογον πέμπειν Ἀθήναζε τοὺς βουλευσομένους περὶ τῶν Ἑλληνικῶν ἱερῶν , ἃ κατέπρησαν οἱ βάρβαροι , καὶ τῶν θυσιῶν ἃς ὀφείλουσιν ὑπὲρ τῆς Ἑλλάδος εὐξάμενοι τοῖς θεοῖς ὅτε πρὸς τοὺς βαρβάρους ἐμάχοντο , καὶ τῆς θαλάττης , ὅπως πλέωσι πάντες ἀδεῶς καὶ τὴν εἰρήνην ἄγωσιν .
ἐπὶ ταῦτα δ ἄνδρες εἴκοσι τῶν ὑπὲρ πεντήκοντα ἔτη γεγονότων ἐπέμφθησαν , ὧν πέντε μὲν Ἴωνας καὶ Δωριεὶς τοὺς ἐν Ἀσίᾳ καὶ νησιώτας ἄχρι Λέσβου καὶ Ῥόδου παρεκάλουν , πέντε δὲ τοὺς ἐν Ἑλλησπόντῳ καὶ Θρᾴκῃ μέχρι Βυζαντίου τόπους ἐπῄεσαν , καὶ πέντε ἐπὶ τούτοις εἰς Βοιωτίαν καὶ Φωκίδα καὶ Πελοπόννησον , ἐκ δὲ ταύτης διὰ Λοκρῶν ἐπὶ τὴν πρόσοικον ἤπειρον ἕως Ἀκαρνανίας καὶ Ἀμβρακίας ἀπεστάλησαν 0 ·
οἱ δὲ λοιποὶ δι Εὐβοίας ἐπ Οἰταίους καὶ τὸν Μαλιέα κόλπον καὶ Φθιώτας Ἀχαιοὺς καὶ Θεσσαλοὺς ἐπορεύοντο , συμπείθοντες ἰέναι καὶ μετέχειν τῶν βουλευμάτων ἐπ εἰρήνῃ καὶ κοινοπραγίᾳ τῆς Ἑλλάδος .
ἐπράχθη δὲ οὐδέν , οὐ δὲ συνῆλθον αἱ πόλεις , Λακεδαιμονίων ὑπεναντιωθέντων , ὡς λέγεται , καὶ τὸ πρῶτον ἐν Πελοποννήσῳ τῆς πείρας ἐλεγχθείσης .
τοῦτο μὲν οὖν παρεθέμην ἐνδεικνύμενος αὐτοῦ τὸ φρόνημα καὶ τὴν μεγαλοφροσύνην .
ἐν δὲ ταῖς στρατηγίαις εὐδοκίμει μάλιστα διὰ τὴν ἀσφάλειαν , οὔ τε μάχης ἐχούσης πολλὴν ἀδηλότητα καὶ κίνδυνον ἑκουσίως ἁπτόμενος , οὔ τε τοὺς ἐκ τοῦ παραβάλλεσθαι χρησαμένους τύχῃ λαμπρᾷ καὶ θαυμασθέντας ὡς μεγάλους ζηλῶν καὶ μιμούμενος στρατηγούς , ἀεί τε λέγων πρὸς τοὺς πολίτας ὡς ὅσον ἐπ αὐτῷ μενοῦσιν ἀθάνατοι πάντα τὸν χρόνον 0 .
ὁρῶν δὲ Τολμίδην τὸν Τολμαίου διὰ τὰς πρότερον εὐτυχίας καὶ διὰ τὸ τιμᾶσθαι διαφερόντως ἐκ τῶν πολεμικῶν σὺν οὐδενὶ καιρῷ παρασκευαζόμενον εἰς Βοιωτίαν ἐμβαλεῖν , καὶ πεπεικότα τῶν ἐν ἡλικίᾳ τοὺς ἀρίστους καὶ φιλοτιμοτάτους ἐθελοντὶ στρατεύεσθαι , χιλίους γενομένους ἄνευ τῆς ἄλλης δυνάμεως , κατέχειν ἐπειρᾶτο καὶ παρακαλεῖν ἐν τῷ δήμῳ , τὸ μνημονευόμενον εἰπών , ὡς εἰ μὴ πείθοιτο Περικλεῖ , τόν γε σοφώτατον οὐχ ἁμαρτήσεται σύμβουλον ἀναμείνας χρόνον .
τότε μὲν οὖν μετρίως εὐδοκίμησε τοῦτ εἰπών ·
ὀλίγαις δ ὕστερον ἡμέραις , ὡς ἀνηγγέλθη τεθνεὼς μὲν αὐτὸς Τολμίδης περὶ Κορώνειαν ἡττηθεὶς μάχῃ , τεθνεῶτες δὲ πολλοὶ κ ἀγαθοὶ τῶν πολιτῶν , μεγάλην τοῦτο τῷ Περικλεῖ μετ εὐνοίας δόξαν ἤνεγκεν , ὡς ἀνδρὶ φρονίμῳ καὶ φιλοπολίτῃ 0 .
τῶν δὲ στρατηγιῶν ἠγαπήθη μὲν ἡ περὶ Χερρόνησον αὐτοῦ μάλιστα , σωτήριος γενομένη τοῖς αὐτόθι κατοικοῦσι τῶν Ἑλλήνων ·
οὐ γὰρ μόνον ἐποίκους Ἀθηναίων χιλίους κομίσας ἔρρωσεν εὐανδρίᾳ τὰς πόλεις , ἀλλὰ καὶ τὸν αὐχένα διαζώσας ἐρύμασι καὶ προβλήμασιν ἐκ θαλάττης εἰς θάλατταν ἀπετείχισε τὰς καταδρομὰς τῶν Θρᾳκῶν περικεχυμένων τῇ Χερρονήσῳ , καὶ πόλεμον ἐνδελεχῆ καὶ βαρὺν ἐξέκλεισεν , ᾧ συνείχετο πάντα τὸν χρόνον ἡ χώρα βαρβαρικαῖς ἀναμεμιγμένη γειτνιάσεσι καὶ γέμουσα λῃστηρίων ὁμόρων καὶ συνοίκων ·
ἐθαυμάσθη δὲ καὶ διεβοήθη πρὸς τοὺς ἐκτὸς ἀνθρώπους περιπλεύσας Πελοπόννησον , ἐκ Πηγῶν τῆς Μεγαρικῆς ἀναχθεὶς ἑκατὸν τριήρεσιν .
οὐ γὰρ μόνον ἐπόρθησε τῆς παραλίας πολλήν , ὡς Τολμίδης πρότερον , ἀλλὰ καὶ πόρρω θαλάττης προελθὼν τοῖς ἀπὸ τῶν νεῶν ὁπλίταις τοὺς μὲν ἄλλους εἰς τὰ τείχη συνέστειλε δείσαντας αὐτοῦ τὴν ἔφοδον , ἐν δὲ Νεμέᾳ Σικυωνίους ὑποστάντας καὶ συνάψαντας μάχην κατὰ κράτος τρεψάμενος ἔστησε τρόπαιον 0 .
ἐκ δ Ἀχαΐας φίλης οὔσης στρατιώτας ἀναλαβὼν εἰς τὰς τριήρεις ἐπὶ τὴν ἀντιπέρας ἤπειρον ἐκομίσθη τῷ στόλῳ , καὶ παραπλεύσας τὸν Ἀχελῷον Ἀκαρνανίαν κατέδραμε , καὶ κατέκλεισεν Οἰνιάδας εἰς τὸ τεῖχος , καὶ τεμὼν τὴν γῆν καὶ κακώσας ἀπῆρεν ἐπ οἴκου , φοβερὸς μὲν φανεὶς τοῖς πολεμίοις , ἀσφαλὴς δὲ καὶ δραστήριος τοῖς πολίταις .
οὐδὲν γὰρ οὐ δ ἀπὸ τύχης πρόσκρουσμα συνέβη περὶ τοὺς στρατευομένους .
εἰς δὲ τὸν Πόντον εἰσπλεύσας στόλῳ μεγάλῳ καὶ κεκοσμημένῳ λαμπρῶς ταῖς μὲν Ἑλληνίσι πόλεσιν ὧν ἐδέοντο διεπράξατο καὶ προσηνέχθη φιλανθρώπως , τοῖς δὲ περιοικοῦσι βαρβάροις ἔθνεσι καὶ βασιλεῦσιν αὐτῶν καὶ δυνάσταις ἐπεδείξατο μὲν τῆς δυνάμεως τὸ μέγεθος καὶ τὴν ἄδειαν καὶ τὸ θάρσος ᾗ βούλοιντο πλεόντων καὶ πᾶσαν ὑφ αὑτοῖς πεποιημένων τὴν θάλασσαν , Σινωπεῦσι δὲ τρισκαίδεκα ναῦς ἀπέλιπε μετὰ Λαμάχου καὶ στρατιώτας ἐπὶ Τιμησίεων τύραννον .
ἐκπεσόντος δὲ τούτου καὶ τῶν ἑταίρων ἐψηφίσατο πλεῖν εἰς Σινώπην Ἀθηναίων ἐθελοντὰς ἑξακοσίους καὶ συγκατοικεῖν Σινωπεῦσι , νειμαμένους οἰκίας καὶ χώραν ἣν πρότερον οἱ τύραννοι κατεῖχον .
τ ἆλλα δ οὐ συνεχώρει ταῖς ὁρμαῖς τῶν πολιτῶν , οὐ δὲ συνεξέπιπτεν ὑπὸ ῥώμης καὶ τύχης τοσαύτης ἐπαιρομένων Αἰγύπτου τε πάλιν ἀντιλαμβάνεσθαι καὶ κινεῖν τῆς βασιλέως ἀρχῆς τὰ πρὸς θαλάσσῃ .
πολλοὺς δὲ καὶ Σικελίας ὁ δύσερως ἐκεῖνος ἤδη καὶ δύσποτμος ἔρως εἶχεν , ὃν ὕστερον ἐξέκαυσαν οἱ περὶ τὸν Ἀλκιβιάδην ῥήτορες .
ἦν δὲ καὶ Τυρρηνία καὶ Καρχηδὼν ἐνίοις ὄνειρος οὐκ ἀπ ἐλπίδος διὰ τὸ μέγεθος τῆς ὑποκειμένης ἡγεμονίας καὶ τὴν εὔροιαν τῶν πραγμάτων .
ἀλλ ὁ Περικλῆς κατεῖχε τὴν ἐκδρομὴν ταύτην καὶ περιέκοπτε τὴν πολυπραγμοσύνην , καὶ τὰ πλεῖστα τῆς δυνάμεως ἔτρεπεν εἰς φυλακὴν καὶ βεβαιότητα τῶν ὑπαρχόντων , μέγα ἔργον ἡγούμενος ἀνείργειν Λακεδαιμονίους καὶ ὅλως ὑπεναντιούμενος ἐκείνοις , ὡς ἄλλοις τε πολλοῖς ἔδειξε καὶ μάλιστα τοῖς περὶ τὸν ἱερὸν πραχθεῖσι πόλεμον .
ἐπεὶ γὰρ οἱ Λακεδαιμόνιοι στρατεύσαντες εἰς Δελφοὺς Φωκέων ἐχόντων τὸ ἱερὸν Δελφοῖς ἀπέδωκαν , εὐθὺς ἐκείνων ἀπαλλαγέντων ὁ Περικλῆς ἐπιστρατεύσας πάλιν εἰσήγαγε τοὺς Φωκέας .
καὶ τῶν Λακεδαιμονίων ἣν ἔδωκαν αὐτοῖς Δελφοὶ προμαντείαν εἰς τὸ μέτωπον ἐγκολαψάντων τοῦ χαλκοῦ λύκου , λαβὼν καὶ αὐτὸς προμαντείαν τοῖς Ἀθηναίοις εἰς τὸν αὐτὸν λύκον κατὰ τὴν δεξιὰν πλευρὰν ἐνεχάραξεν .
ὅτι δ ὀρθῶς ἐν τῇ Ἑλλάδι τὴν δύναμιν τῶν Ἀθηναίων συνεῖχεν , ἐμαρτύρησεν αὐτῷ τὰ γενόμενα .
πρῶτον μὲν γὰρ Εὐβοεῖς ἀπέστησαν , ἐφ οὓς διέβη μετὰ δυνάμεως .
εἶτ εὐθὺς ἀπηγγέλλοντο Μεγαρεῖς ἐκπεπολεμωμένοι καὶ στρατιὰ πολεμίων ἐπὶ τοῖς ὅροις τῆς Ἀττικῆς οὖσα , Πλειστώνακτος ἡγουμένου , βασιλέως Λακεδαιμονίων .
πάλιν οὖν ὁ Περικλῆς κατὰ τάχος ἐκ τῆς Εὐβοίας ἀνεκομίζετο πρὸς τὸν ἐν τῇ Ἀττικῇ πόλεμον ·
καὶ συνάψαι μὲν εἰς χεῖρας οὐκ ἐθάρσησε πολλοῖς καὶ ἀγαθοῖς ὁπλίταις προκαλουμένοις , ὁρῶν δὲ τὸν Πλειστώνακτα νέον ὄντα κομιδῇ , χρώμενον δὲ μάλιστα Κλεανδρίδῃ τῶν συμβούλων , ὃν οἱ ἔφοροι φύλακα καὶ πάρεδρον αὐτῷ διὰ τὴν ἡλικίαν συνέπεμψαν , ἐπειρᾶτο τούτου κρύφα ·
καὶ ταχὺ διαφθείρας χρήμασιν αὐτὸν ἔπεισεν ἐκ τῆς Ἀττικῆς ἀπαγαγεῖν τοὺς Πελοποννησίους .
ὡς δ ἀπεχώρησεν ἡ στρατιὰ καὶ διελύθη κατὰ πόλεις , βαρέως φέροντες οἱ Λακεδαιμόνιοι τὸν μὲν βασιλέα χρήμασιν ἐζημίωσαν , ὧν τὸ πλῆθος οὐκ ἔχων ἐκτῖσαι μετέστησεν ἑαυτὸν ἐκ Λακεδαίμονος , τοῦ δὲ Κλεανδρίδου φεύγοντος θάνατον κατέγνωσαν .
οὗτος δ ἦν πατὴρ Γυλίππου τοῦ περὶ Σικελίαν Ἀθηναίους καταπολεμήσαντος .
ἔοικε δ ὥσπερ συγγενικὸν αὐτῷ προστρίψασθαι νόσημα τὴν φιλαργυρίαν ἡ φύσις , ὑφ ἧς καὶ αὐτὸς αἰσχρῶς ἐπὶ καλοῖς ἔργοις ἁλοὺς ἐξέπεσε τῆς Σπάρτης 0 .
ταῦτα μὲν οὖν ἐν τοῖς περὶ Λυσάνδρου δεδηλώκαμεν .
τοῦ δὲ Περικλέους ἐν τῷ τῆς στρατηγίας ἀπολογισμῷ δέκα ταλάντων ἀνάλωμα γράψαντος ἀνηλωμένων εἰς τὸ δέον , ὁ δῆμος ἀπεδέξατο μὴ πολυπραγμονήσας μη δ ἐλέγξας τὸ ἀπόρρητον .
ἔνιοι δ ἱστορήκασιν , ὧν ἐστι καὶ Θεόφραστος ὁ φιλόσοφος , ὅτι καθ ἕκαστον ἐνιαυτὸν εἰς τὴν Σπάρτην ἐφοίτα δέκα τάλαντα παρὰ τοῦ Περικλέους , οἷς τοὺς ἐν τέλει πάντας θεραπεύων παρῃτεῖτο τὸν πόλεμον , οὐ τὴν εἰρήνην ὠνούμενος , ἀλλὰ τὸν χρόνον , ἐν ᾧ παρασκευασάμενος καθ ἡσυχίαν ἔμελλε πολεμήσειν βέλτιον .
αὖθις οὖν ἐπὶ τοὺς ἀφεστῶτας τραπόμενος καὶ διαβὰς εἰς Εὔβοιαν πεντήκοντα ναυσὶ καὶ πεντακισχιλίοις ὁπλίταις κατεστρέψατο τὰς πόλεις .
καὶ Χαλκιδέων μὲν τοὺς ἱπποβότας λεγομένους πλούτῳ καὶ δόξῃ διαφέροντας ἐξέβαλεν , Ἑστιεῖς δὲ πάντας ἀναστήσας ἐκ τῆς χώρας Ἀθηναίους κατῴκισε , μόνοις τούτοις ἀπαραιτήτως χρησάμενος ὅτι ναῦν Ἀττικὴν αἰχμάλωτον λαβόντες ἀπέκτειναν τοὺς ἄνδρας .
ἐκ τούτου γενομένων σπονδῶν Ἀθηναίοις καὶ Λακεδαιμονίοις εἰς ἔτη τριάκοντα ψηφίζεται τὸν εἰς Σάμον πλοῦν , αἰτίαν ποιησάμενος κατ αὐτῶν ὅτι τὸν πρὸς Μιλησίους κελευόμενοι διαλύσασθαι πόλεμον οὐχ ὑπήκουον .
ἐπεὶ δ Ἀσπασία χαριζόμενος δοκεῖ πρᾶξαι τὰ πρὸς Σαμίους , ἐνταῦθα ἂν εἴη καιρὸς διαπορῆσαι μάλιστα περὶ τῆς ἀνθρώπου , τίνα τέχνην ἢ δύναμιν τοσαύτην ἔχουσα τῶν τε πολιτικῶν τοὺς πρωτεύοντας ἐχειρώσατο καὶ τοῖς φιλοσόφοις οὐ φαῦλον οὐ δ ὀλίγον ὑπὲρ αὑτῆς παρέσχε λόγον .
ὅτι μὲν γὰρ ἦν Μιλησία γένος , Ἀξιόχου θυγάτηρ , ὁμολογεῖται ·
φασὶ δ αὐτὴν Θαργηλίαν τινὰ τῶν παλαιῶν Ἰάδων ζηλώσασαν ἐπιθέσθαι τοῖς δυνατωτάτοις ἀνδράσι .
καὶ γὰρ ἡ Θαργηλία τό τ εἶδος εὐπρεπὴς γενομένη καὶ χάριν ἔχουσα μετὰ δεινότητος πλείστοις μὲν Ἑλλήνων συνῴκησεν ἀνδράσι , πάντας δὲ προσεποίησε βασιλεῖ τοὺς πλησιάσαντας αὐτῇ , καὶ ταῖς πόλεσι μηδισμοῦ δι ἐκείνων ὑπέσπειρεν ἀρχὰς δυνατωτάτων ὄντων καὶ μεγίστων .
τὴν δ Ἀσπασίαν οἱ μὲν ὡς σοφήν τινα καὶ πολιτικὴν ὑπὸ τοῦ Περικλέους σπουδασθῆναι λέγουσι 0 ·
καὶ γὰρ Σωκράτης ἔστιν ὅτε μετὰ τῶν γνωρίμων ἐφοίτα , καὶ τὰς γυναῖκας ἀκροασομένας οἱ συνήθεις ἦγον ὡς αὐτήν , καίπερ οὐ κοσμίου προεστῶσαν ἐργασίας οὐ δὲ σεμνῆς , ἀλλὰ παιδίσκας ἑταιρούσας τρέφουσαν ·
Αἰσχίνης δέ φησι καὶ Λυσικλέα τὸν προβατοκάπηλον ἐξ ἀγεννοῦς καὶ ταπεινοῦ τὴν φύσιν Ἀθηναίων γενέσθαι πρῶτον , Ἀσπασίᾳ συνόντα μετὰ τὴν Περικλέους τελευτήν .
ἐν δὲ τῷ Μενεξένῳ τῷ Πλάτωνος , εἰ καὶ μετὰ παιδιᾶς τὰ πρῶτα γέγραπται , τοσοῦτόν γ ἱστορίας ἔνεστιν , ὅτι δόξαν εἶχε τὸ γύναιον ἐπὶ ῥητορικῇ πολλοῖς Ἀθηναίων ὁμιλεῖν .
φαίνεται μέντοι μᾶλλον ἐρωτική τις ἡ τοῦ Περικλέους ἀγάπησις γενομένη πρὸς Ἀσπασίαν .
ἦν μὲν γὰρ αὐτῷ γυνὴ προσήκουσα μὲν κατὰ γένος , συνῳκηκυῖα δ Ἱππονίκῳ πρότερον , ἐξ οὗ Καλλίαν ἔτεκε τὸν πλούσιον ·
ἔτεκε δὲ καὶ παρὰ τῷ Περικλεῖ Ξάνθιππον καὶ Πάραλον .
εἶτα τῆς συμβιώσεως οὐκ οὔσης αὐτοῖς ἀρεστῆς , ἐκείνην μὲν ἑτέρῳ Βουλομένην συνεξέδωκεν , αὐτὸς δὲ τὴν Ἀσπασίαν λαβὼν ἔστερξε διαφερόντως .
καὶ γὰρ ἐξιών , ὥς φασι , καὶ εἰσιὼν ἀπ ἀγορᾶς ἠσπάζετο καθ ἡμέραν αὐτὴν μετὰ τοῦ καταφιλεῖν .
ἐν δὲ ταῖς κωμῳδίαις Ὀμφάλη τε νέα καὶ Δηϊάνειρα καὶ πάλιν Ἥρα προσαγορεύεται 0 .
κρατῖνος δ ἄντικρυς παλλακὴν αὐτὴν εἴρηκεν ἐν τούτοις ·
ἥραν τέ οἱ Ἀσπασίαν τίκτει Καταπυγοσύνη παλλακὴν κυνώπιδα .
δοκεῖ δὲ καὶ τὸν νόθον ἐκ ταύτης τεκνῶσαι , περὶ οὗ πεποίηκεν Εὔπολις ἐν Δήμοις αὐτὸν μὲν οὕτως ἐρωτῶντα ·
ὁ νόθος δέ μοι ζῇ ;
τὸν δὲ Μυρωνίδην ἀποκρινόμενον 0 ·
καὶ πάλαι γ ἂν ἦν ἀνήρ , εἰ μὴ τὸ τῆς πόρνης ὑπωρρώδει κακόν .
οὕτω δὲ τὴν Ἀσπασίαν ὀνομαστὴν καὶ κλεινὴν γενέσθαι λέγουσιν ὥστε καὶ Κῦρον τὸν πολεμήσαντα βασιλεῖ περὶ τῆς τῶν Περσῶν ἡγεμονίας τὴν ἀγαπωμένην ὑπ αὐτοῦ μάλιστα τῶν παλλακίδων Ἀσπασίαν ὀνομάσαι , καλουμένην Μιλτὼ πρότερον .
ἦν δὲ Φωκαῒ τὸ γένος , Ἑρμοτίμου θυγάτηρ ·
ἐν δὲ τῇ μάχῃ Κύρυ πεσόντος ἀπαχθεῖσα πρὸς βασιλέα πλεῖστον ἴσχυσε .
ταῦτα μὲν ἐπελθόντα τῇ μνήμῃ κατὰ τὴν γραφὴν ἀπώσασθαι καὶ παρελθεῖν ἴσως ἀπάνθρωπον ἦν .
τὸν δὲ πρὸς Σαμίους πόλεμον αἰτιῶνται μάλιστα τὸν Περικλέα ψηφίσασθαι διὰ Μιλησίους Ἀσπασίας δεηθείσης .
αἱ γὰρ πόλεις ἐπολέμουν τὸν περὶ Πριήνης πόλεμον , καὶ κρατοῦντες οἱ Σάμιοι , παύσασθαι τῶν Ἀθηναίων κελευόντων καὶ δίκας λαβεῖν καὶ δοῦναι παρ αὐτοῖς , οὐκ ἐπείθοντο .
πλεύσας οὖν ὁ Περικλῆς τὴν μὲν οὖσαν ὀλιγαρχίαν ἐν Σάμῳ κατέλυσεν , τῶν δὲ πρώτων λαβὼν ὁμήρους πεντήκοντα καὶ παῖδας ἴσους εἰς Λῆμνον ἀπέστειλε .
καίτοι φασὶν ἕκαστον μὲν αὐτῷ τῶν ὁμήρων διδόναι τάλαντον ὑπὲρ ἑαυτοῦ , πολλὰ δ ἄλλα τοὺς μὴ θέλοντας ἐν τῇ πόλει γενέσθαι δημοκρατίαν 0 .
ἔτι δὲ Πισσούθνης ὁ Πέρσης ἔχων τινὰ πρὸς Σαμίους εὔνοιαν ἀπέστειλεν αὐτῷ μυρίους χρυσοῦς , παραιτούμενος τὴν πόλιν .
οὐ μὴν ἔλαβε τούτων οὐδὲν ὁ Περικλῆς , ἀλλὰ χρησάμενος ὥσπερ ἐγνώκει τοῖς Σαμίοις καὶ καταστήσας δημοκρατίαν ἀπέπλευσεν εἰς τὰς Ἀθήνας .
οἱ δ εὐθὺς ἀπέστησαν , ἐκκλέψαντος αὐτοῖς τοὺς ὁμήρους Πισσούθνου καὶ τ ἆλλα παρασκευάσαντος πρὸς τὸν πόλεμον .
αὖθις οὖν ὁ Περικλῆς ἐξέπλευσεν ἐπ αὐτοὺς οὐχ ἡσυχάζοντας οὐ δὲ κατεπτηχότας , ἀλλὰ καὶ πάνυ προθύμως ἐγνωκότας ἀντιλαμβάνεσθαι τῆς θαλάττης .
γενομένης δὲ καρτερᾶς ναυμαχίας περὶ νῆσον ἣν Τραγίας καλοῦσι , λαμπρῶς ὁ Περικλῆς ἐνίκα , τέσσαρσι καὶ τεσσαράκοντα ναυσὶν ἑβδομήκοντα καταναυμαχήσας , ὧν εἴκοσι στρατιώτιδες ἦσαν .
ἅμα δὲ τῇ νίκῃ καὶ τῇ διώξει τοῦ λιμένος κρατήσας ἐπολιόρκει τοὺς Σαμίους , ἁμῶς γέ πως ἔτι τολμῶντας ἐπεξιέναι καὶ διαμάχεσθαι πρὸ τοῦ τείχους .
ἐπεὶ δὲ μείζων ἕτερος στόλος ἦλθεν ἐκ τῶν Ἀθηνῶν καὶ παντελῶς κατεκλείσθησαν οἱ Σάμιοι , λαβὼν ὁ Περικλῆς ἑξήκοντα τριήρεις ἔπλευσεν εἰς τὸν ἔξω πόντον , ὡς μὲν οἱ πλεῖστοι λέγουσι , Φοινισσῶν νεῶν ἐπικούρων τοῖς Σαμίοις προσφερομένων ἀπαντῆσαι καὶ διαγωνίσασθαι πορρωτάτω βουλόμενος , ὡς δὲ Στησίμβροτος , ἐπὶ Κύπρον στελλόμενος 0 ·
ὅπερ οὐ δοκεῖ πιθανὸν εἶναι .
ὁποτέρῳ δ οὖν ἐχρήσατο τῶν λογισμῶν , ἁμαρτεῖν ἔδοξε .
πλεύσαντος γὰρ αὐτοῦ Μέλισσος ὁ Ἰθαγένους , ἀνὴρ φιλόσοφος στρατηγῶν τότε τῆς Σάμου , καταφρονήσας τῆς ὀλιγότητος τῶν νεῶν ἢ τῆς ἀπειρίας τῶν στρατηγῶν , ἔπεισε τοὺς πολίτας ἐπιθέσθαι τοῖς Ἀθηναίοις .
καὶ γενομένης μάχης νικήσαντες οἱ Σάμιοι , καὶ πολλοὺς μὲν αὐτῶν ἄνδρας ἑλόντες , πολλὰς δὲ ναῦς διαφθείραντες , ἐχρῶντο τῇ θαλάσσῃ καὶ παρετίθεντο τῶν ἀναγκαίων πρὸς τὸν πόλεμον ὅσα μὴ πρότερον εἶχον .
ὑπὸ δὲ τοῦ Μελίσσου καὶ Περικλέα φησὶν αὐτὸν Ἀριστοτέλης ἡττηθῆναι ναυμαχοῦντα πρότερον .
οἱ δὲ Σάμιοι τοὺς αἰχμαλώτους τῶν Ἀθηναίων ἀνθυβρίζοντες ἔστιζον εἰς τὸ μέτωπον γλαῦκας ·
καὶ γὰρ ἐκείνους οἱ Ἀθηναῖοι σάμαιναν .
ἡ δὲ σάμαινα ναῦς ἐστιν ὑόπρωρος μὲν τὸ σίμωμα , κοιλοτέρα δὲ καὶ γαστροειδής , ὥστε καὶ ποντοπορεῖν καὶ ταχυναυτεῖν .
οὕτω δ ὠνομάσθη διὰ τὸ πρῶτον ἐν Σάμῳ φανῆναι , Πολυκράτους τυράννου κατασκευάσαντος .
πρὸς ταῦτα τὰ στίγματα λέγουσι καὶ τὸ Ἀριστοφάνειον ᾐνίχθαι ·
σαμίων ὁ δῆμός ἐστιν ὡς πολυγράμματος .
πυθόμενος δ οὖν ὁ Περικλῆς τὴν ἐπὶ στρατοπέδου συμφορὰν ἐβοήθει κατὰ τάχος καὶ τοῦ Μελίσσου πρὸς αὐτὸν ἀντιταξαμένου κρατήσας καὶ τρεψάμενος τοὺς πολεμίους εὐθὺς περιετείχιζε , δαπάνῃ καὶ χρόνῳ μᾶλλον ἢ τραύμασι καὶ κινδύνοις τῶν πολιτῶν περιγενέσθαι καὶ συνελεῖν τὴν πόλιν βουλόμενος 0 .
ἐπεὶ δὲ δυσχεραίνοντας τῇ τριβῇ τοὺς Ἀθηναίους καὶ μάχεσθαι προθυμουμένους ἔργον ἦν κατασχεῖν , ὀκτὼ μέρη διελὼν τὸ πᾶν πλῆθος ἀπεκλήρου , καὶ τῷ λαβόντι τὸν λευκὸν κύαμον εὐωχεῖσθαι καὶ σχολάζειν παρεῖχε τῶν ἄλλων μαχομένων .
διὸ καί φασι τοὺς ἐν εὐπαθείαις τισὶ γενομένους λευκὴν ἡμέραν ἐκείνην ἀπὸ τοῦ λευκοῦ κυάμου προσαγορεύειν .
ἔφορος δὲ καὶ μηχαναῖς χρήσασθαι τὸν Περικλέα , τὴν καινότητα θαυμάσαντα , Ἀρτέμωνος τοῦ μηχανικοῦ παρόντος , ὃν χωλὸν ὄντα καὶ φορείῳ πρὸς τὰ κατεπείγοντα τῶν ἔργων προσκομιζόμενον ὀνομασθῆναι περιφόρητον 0 .
τοῦτο μὲν οὖν Ἡρακλείδης ὁ Ποντικὸς ἐλέγχει τοῖς Ἀνακρέοντος ποιήμασιν , ἐν οἷς ὁ περιφόρητος Ἀρτέμων ὀνομάζεται πολλαῖς ἔμπροσθεν ἡλικίαις τοῦ περὶ Σάμον πολέμου καὶ τῶν πραγμάτων ἐκείνων ·
τὸν δ Ἀρτέμωνά φησι τρυφερόν τινα τῷ βίῳ καὶ πρὸς τοὺς φόβους μαλακὸν ὄντα καὶ καταπλῆγα τὰ πολλὰ μὲν οἴκοι καθέζεσθαι , χαλκῆν ἀσπίδα τῆς κεφαλῆς αὐτοῦ δυεῖν οἰκετῶν ὑπερεχόντων , ὥστε μηδὲν ἐμπεσεῖν τῶν ἄνωθεν , εἰ δὲ βιασθείη προελθεῖν , ἐν κλινιδίῳ κρεμαστῷ παρὰ τὴν γῆν αὐτὴν περιφερόμενον κομίζεσθαι , καὶ διὰ τοῦτο κληθῆναι περιφόρητον .
ἐνάτῳ δὲ μηνὶ τῶν Σαμίων παραστάντων ὁ Περικλῆς τὰ τείχη καθεῖλε καὶ τὰς ναῦς παρέλαβε καὶ χρήμασι πολλοῖς ἐζημίωσεν , ὧν τὰ μὲν εὐθὺς εἰσήνεγκαν οἱ Σάμιοι , τὰ δ ἐν χρόνῳ ῥητῷ ταξάμενοι κατοίσειν ὁμήρους ἔδωκαν .
δοῦρις δ ὁ Σάμιος τούτοις ἐπιτραγῳδεῖ πολλὴν ὠμότητα τῶν Ἀθηναίων καὶ τοῦ Περικλέους κατηγορῶν , ἣν οὔ τε Θουκυδίδης ἱστόρηκεν οὔ τ Ἔφορος οὔ τ Ἀριστοτέλης ·
ἀλλ οὐ δ ἀληθεύειν ἔοικεν , ὡς ἄρα τοὺς τριηράρχους καὶ τοὺς ἐπιβάτας τῶν Σαμίων εἰς τὴν Μιλησίων ἀγορὰν καταγαγὼν καὶ σανίσι προσδήσας ἐφ ἡμέρας δέκα κακῶς ἤδη διακειμένους προσέταξεν ἀνελεῖν , ξύλοις τὰς κεφαλὰς συγκόψαντας , εἶτα προβαλεῖν ἀκήδευτα τὰ σώματα .
δοῦρις μὲν οὖν οὐ δ ὅπου μηδὲν αὐτῷ πρόσεστιν ἴδιον πάθος εἰωθὼς κρατεῖν τὴν διήγησιν ἐπὶ τῆς ἀληθείας , μᾶλλον ἔοικεν ἐνταῦθα δεινῶσαι τὰς τῆς πατρίδος συμφορὰς ἐπὶ διαβολῇ τῶν Ἀθηναίων .
ὁ δὲ Περικλῆς καταστρεψάμενος τὴν Σάμον ὡς ἐπανῆλθεν εἰς τὰς Ἀθήνας , ταφάς τε τῶν ἀποθανόντων κατὰ τὸν πόλεμον ἐνδόξους ἐποίησε καὶ τὸν λόγον εἰπών , ὥσπερ ἔθος ἐστίν , ἐπὶ τῶν σημάτων ἐθαυμαστώθη .
καταβαίνοντα δ αὐτὸν ἀπὸ τοῦ βήματος αἱ μὲν ἄλλαι γυναῖκες ἐδεξιοῦντο καὶ στεφάνοις ἀνέδουν καὶ ταινίαις ὥσπερ ἀθλητὴν νικηφόρον , ἡ δ Ἐλπινίκη προσελθοῦσα πλησίον 0 1 ·
ταῦτ , ἔφη , θαυμαστά , Περίκλεις , καὶ ἄξια στεφάνων , ὃς ἡμῖν πολλοὺς καὶ ἀγαθοὺς ἀπώλεσας πολίτας οὐ Φοίνιξι πολεμῶν οὐ δὲ Μήδοις , ὥσπερ οὑμὸς ἀδελφὸς Κίμων , ἀλλὰ σύμμαχον καὶ συγγενῆ πόλιν καταστρεφόμενος 0 1 .
ταῦτα τῆς Ἐλπινίκης λεγούσης ὁ Περικλῆς μειδιάσας ἀτρέμα λέγεται τὸ τοῦ Ἀρχιλόχου πρὸς αὐτὴν εἰπεῖν ·
οὐκ ἂν μύροισι γραῦς ἐοῦσ ἠλείφεο .
θαυμαστὸν δέ τι καὶ μέγα φρονῆσαι καταπολεμήσαντα τοὺς Σαμίους φησὶν αὐτὸν ὁ Ἴων , ὡς τοῦ μὲν Ἀγαμέμνονος ἔτεσι δέκα βάρβαρον πόλιν , αὐτοῦ δὲ μησὶν ἐννέα τοὺς πρώτους καὶ δυνατωτάτους Ἰώνων ἑλόντος 0 .
καὶ οὐκ ἦν ἄδικος ἡ ἀξίωσις , ἀλλ ὄντως πολλὴν ἀδηλότητα καὶ μέγαν ἔσχε κίνδυνον ὁ πόλεμος , εἴπερ , ὡς Θουκυδίδης φησί , παρ ἐλάχιστον ἦλθε Σαμίων ἡ πόλις ἀφελέσθαι τῆς θαλάττης τὸ κράτος Ἀθηναίους .
μετὰ ταῦτα κυμαίνοντος ἤδη τοῦ Πελοποννησιακοῦ πολέμου , Κερκυραίοις πολεμουμένοις ὑπὸ Κορινθίων ἔπεισε τὸν δῆμον ἀποστεῖλαι βοήθειαν καὶ προσλαβεῖν ἐρρωμένην ναυτικῇ δυνάμει νῆσον , ὡς ὅσον οὐδέπω Πελοποννησίων ἐκπεπολεμωμένων πρὸς αὐτούς .
ψηφισαμένου δὲ τοῦ δήμου τὴν βοήθειαν ἀπέστειλε δέκα ναῦς μόνας ἔχοντα Λακεδαιμόνιον , τὸν Κίμωνος υἱόν , οἷον ἐφυβρίζων ·
πολλὴ γὰρ ἦν εὔνοια καὶ φιλία τῷ Κίμωνος οἴκῳ πρὸς Λακεδαιμονίους .
ὡς ἂν οὖν , εἰ μηδὲν ἔργον μέγα μη δ ἐκπρεπὲς ἐν τῇ στρατηγίᾳ τοῦ Λακεδαιμονίου γένοιτο , προσδιαβληθείη μᾶλλον εἰς τὸν λακωνισμόν , ὀλίγας αὐτῷ ναῦς ἔδωκε καὶ μὴ βουλόμενον ἐξέπεμψε .
καὶ ὅλως διετέλει κολούων ὡς μη δὲ τοῖς ὀνόμασι γνησίους , ἀλλ ὀθνείους καὶ ξένους , ὅτι τῶν Κίμωνος υἱῶν τῷ μὲν ἦν Λακεδαιμόνιος ὄνομα , τῷ δὲ Θεσσαλός , τῷ δὲ Ἠλεῖος 0 1 2 .
ἐδόκουν δὲ πάντες ἐκ γυναικὸς Ἀρκαδικῆς γεγονέναι .
κακῶς οὖν ὁ Περικλῆς ἀκούων διὰ τὰς δέκα ταύτας τριήρεις , ὡς μικρὰν μὲν βοήθειαν τοῖς δεηθεῖσι , μεγάλην δὲ πρόφασιν τοῖς ἐγκαλοῦσι παρεσχηκώς , ἑτέρας αὖθις ἔστειλε πλείονας εἰς τὴν Κέρκυραν , αἳ μετὰ τὴν μάχην ἀφίκοντο .
χαλεπαίνουσι δὲ τοῖς Κορινθίοις καὶ κατηγοροῦσι τῶν Ἀθηναίων ἐν Λακεδαίμονι προσεγένοντο Μεγαρεῖς , αἰτιώμενοι πάσης μὲν ἀγορᾶς , πάντων δὲ λιμένων , ὧν Ἀθηναῖοι κρατοῦσιν , εἴργεσθαι καὶ ἀπελαύνεσθαι παρὰ τὰ κοινὰ δίκαια καὶ τοὺς γεγενημένους ὅρκους τοῖς Ἕλλησιν ·
Αἰγινῆται δὲ κακοῦσθαι δοκοῦντες καὶ βίαια πάσχειν ἐποτνιῶντο κρύφα πρὸς τοὺς Λακεδαιμονίους , φανερῶς ἐγκαλεῖν τοῖς Ἀθηναίοις οὐ θαρροῦντες .
ἐν δὲ τούτῳ καὶ Ποτίδαια , πόλις ὑπήκοος Ἀθηναίων , ἄποικος δὲ Κορινθίων , ἀποστᾶσα καὶ πολιορκουμένη μᾶλλον ἐπετάχυνε τὸν πόλεμον .
οὐ μὴν ἀλλὰ πρεσβειῶν τε πεμπομένων Ἀθήναζε , καὶ τοῦ βασιλέως τῶν Λακεδαιμονίων Ἀρχιδάμου τὰ πολλὰ τῶν ἐγκλημάτων εἰς διαλύσεις ἄγοντος καὶ τοὺς συμμάχους πραΰνοντος , οὐκ ἂν δοκεῖ συμπεσεῖν ὑπό γε τῶν ἄλλων αἰτιῶν ὁ πόλεμος τοῖς Ἀθηναίοις , εἰ τὸ ψήφισμα καθελεῖν τὸ Μεγαρικὸν ἐπείσθησαν καὶ διαλλαγῆναι πρὸς αὐτούς .
διὸ καὶ μάλιστα πρὸς τοῦτο Περικλῆς ἐναντιωθείς , καὶ παροξύνας τὸν δῆμον ἐμμεῖναι τῇ πρὸς τοὺς Μεγαρεῖς φιλονεικία , μόνος ἔσχε τοῦ πολέμου τὴν αἰτίαν .
λέγουσι δὲ πρεσβείας Ἀθήναζε περὶ τούτων ἐκ Λακεδαίμονος ἀφιγμένης , καὶ τοῦ Περικλέους νόμον τινὰ προβαλλομένου κωλύοντα καθελεῖν τὸ πινάκιον ἐν ᾧ τὸ ψήφισμα γεγραμμένον ἐτύγχανεν , εἰπεῖν Πολυάλκη τῶν πρέσβεων τινά ·
σὺ δὲ μὴ καθέλῃς , ἀλλὰ στρέψον εἴσω τὸ πινάκιον ·
οὐ γὰρ ἔστι νόμος ὁ τοῦτο κωλύων .
κομψοῦ δὲ τοῦ λόγου φανέντος οὐδέν τι μᾶλλον ὁ Περικλῆς ἐνέδωκεν .
ὑπῆν μὲν οὖν τις , ὡς ἔοικεν , αὐτῷ καὶ ἰδία πρὸς τοὺς Μεγαρεῖς ἀπέχθεια ·
κοινὴν δὲ καὶ φανερὰν ποιησάμενος αἰτίαν κατ αὐτῶν ἀποτέμνεσθαι τὴν ἱερὰν ὀργάδα , γράφει ψήφισμα κήρυκα πεμφθῆναι πρὸς αὐτοὺς καὶ πρὸς Λακεδαιμονίους τὸν αὐτὸν κατηγοροῦντα τῶν Μεγαρέων .
τοῦτο μὲν οὖν τὸ ψήφισμα Περικλέους ἐστὶν εὐγνώμονος καὶ φιλανθρώπου δικαιολογίας ἐχόμενον ·
ἐπεὶ δ ὁ πεμφθεὶς κῆρυξ Ἀνθεμόκριτος αἰτίᾳ τῶν Μεγαρέων ἀποθανεῖν ἔδοξε , γράφει ψήφισμα κατ αὐτῶν Χαρῖνος , ἄσπονδον μὲν εἶναι καὶ ἀκήρυκτον ἔχθραν , ὃς δ ἂν ἐπιβῇ τῆς Ἀττικῆς Μεγαρέων θανάτῳ ζημιοῦσθαι , τοὺς δὲ στρατηγούς , ὅταν ὀμνύωσι τὸν πάτριον ὅρκον , ἐπομνύειν ὅτι καὶ δὶς ἀνὰ πᾶν ἔτος εἰς τὴν Μεγαρικὴν ἐμβαλοῦσι ·
ταφῆναι δ Ἀνθεμόκριτον παρὰ τὰς Θριασίας πύλας , αἳ νῦν Δίπυλον ὀνομάζονται 0 .
μεγαρεῖς δὲ τὸν Ἀνθεμοκρίτου φόνον ἀπαρνούμενοι τὰς αἰτίας εἰς Ἀσπασίαν καὶ Περικλέα τρέπουσι , χρώμενοι τοῖς περιβοήτοις καὶ δημώδεσι τούτοις ἐκ τῶν Ἀχαρνέων στιχιδίοις ·
πόρνην δὲ Σιμαίθαν ἰόντες Μεγάραδε νεανίαι κλέπτουσι μεθυσοκότταβοι ·
κ ἆθ κ ἆθ οἱ Μεγαρεῖς ὀδύναις πεφυσιγγωμένοι ἀντεξέκλεψαν Ἀσπασίας πόρνας δύο .
τὴν μὲν οὖν ἀρχὴν ὅπως ἔσχεν οὐ ῥᾴδιον γνῶναι , τοῦ δὲ μὴ λυθῆναι τὸ ψήφισμα πάντες ὡσαύτως τὴν αἰτίαν ἐπιφέρουσι τῷ Περικλεῖ 0 .
πλὴν οἱ μὲν ἐκ φρονήματος μεγάλου μετὰ γνώμης κατὰ τὸ βέλτιστον ἀπισχυρίσασθαί φασιν αὐτόν , πεῖραν ἐνδόσεως τὸ πρόσταγμα καὶ τὴν συγχώρησιν ἐξομολόγησιν ἀσθενείας ἡγούμενον ·
οἱ δὲ μᾶλλον αὐθαδείᾳ τινὶ καὶ φιλονεικίᾳ πρὸς ἔνδειξιν ἰσχύος περιφρονῆσαι Λακεδαιμονίων 0 .
ἡ δὲ χειρίστη μὲν αἰτία πασῶν , ἔχουσα δὲ πλείστους μάρτυρας , οὕτω πως λέγεται .